ОБЯВА

Медицински университет „Проф. д-р Параскев Иванов Стоянов“, гр.Варна, обявява втори търг с тайно наддаване за продажба на Специален автомобил марка „РАФ“, модел „2203“, рег. № В 0093 КВ, бензин, обем на двигателя 2445 куб.см., при начална тръжна цена 840 лв. без ДДС.

1. Оглед на вещта може да се извършва всеки работен ден от 17.02.2016 г. до 24.02.2016 г. от 8:30 часа до 17:00 часа на адрес: гр. Варна, паркинг на МУ-Варна на ул. “Цар Асен“, лице за контакт: Никола Василев, тел: 052 677 611 или 0886 627 484.
2. Заявления за участие в търга се приемат от 17.02.2016 г. до 24.02.2016 г. от 8:30 часа до 17:00 часа в сектор „Деловодство“ в сградата на Медицински университет „Проф. д-р Параскев Иванов Стоянов“, находяща се в гр. Варна, ул. “Марин Дринов“ № 55. Към заявлението за участие в търга по образец (Приложение 1) кандидатите представят заверени за вярност с оригинала: копие от документ за внесен депозит за участие, копие от нотариално заверено пълномощно при упълномощаване, копие от удостоверение за съдебна регистрация или копие от карта БУЛСТАТ, ценова оферта по образец (Приложение 2).
3. Депозит в размер на 10% от началната тръжна цена на вещта се внася по банковата сметка на Медицински университет „Проф. д-р Параскев Иванов Стоянов“, в „Банка ДСК“ ЕАД, Клон-Варна, IBAN: BG24STSA93003100040700, BIC: STSABGSF в лева, в периода от 17.02.2016 г. до 24.02.2016 г.
4. На 25.02.2016 г. от 10:30 часа комисията класира офертите в тръжен лист, в който вписва всички получени оферти и тръжните номера на кандидатите.
5. Въз основа на класирането по тръжния лист, комисията обявява за спечелил търга кандидата, предложил най-висока цена и обявява класирането на 26.02.2016 г.
6. Определеният за купувач следва да плати предложената от него цена в срок до три работни дни от обявяването на резултатите по банковата сметка на Медицински университет „Проф. д-р Параскев Стоянов“, в „Банка ДСК“ ЕАД, Клон-Варна, IBAN: BG24STSA93003100040700, BIC: STSABGSF в лева.
7. Купувачът следва да вдигне закупената вещ най-късно в 5-дневен срок от датата на плащането на цената. След този срок купувачът дължи магазинаж, както следва: 2 лв./час, 40 лв.месечно /ден/нощ, 80 лв./месечно/денощно.
8. Тръжни условия:

1. Право да участват в търга имат физически и юридически лица.

2. За участие в търга се заплаща депозит в размер 10 на сто от началната тръжна цена на вещта, за която се кандидатства.

3. Физическите лица се допускат до участие в търга след представяне на документ за самоличност и документ за внесен депозит за участие. Представителите на юридическите лица представят документ за самоличност, документ за внесен депозит, доказателства за упълномощаване от съответните управителни органи за участие в търга, удостоверение за съдебна регистрация или карта БУЛСТАТ (заверено за вярност копие).

4. Кандидатите за участие в търга след огледа на вещта, предлагана за продажба, попълват офертата си и я запечатват в плик. Председателят или определен от него член на тръжната комисия проверява дали са спазени условията за участие в търга и поставя върху плика с офертата тръжния номер на кандидата. Приетата оферта се пуска в урна в присъствието на кандидата.

5. Оферти се приемат в 7-дневен срок от откриване на тръжната процедура, след изтичане на който комисията отваря урната и класира офертите в тръжен лист, в който се вписват всички получени оферти и тръжните номера на кандидатите.

6. Въз основа на отразеното в тръжния лист, комисията обявява спечелилия търга кандидат, според предложената от него цена. Когато двама и повече кандидати предложат една и съща цена, тръжната комисия определя крайния купувач чрез жребий.

7. За проведения търг комисията съставя тръжен протокол в 3 екземпляра – един екземпляр за тръжната комисия, един екземпляр за спечелилия търга и един екземпляр за касата на продавача.

8. Резултатите се обявяват на мястото за обяви в сградата на университета. В 14-дневен срок от датата на обявяване на резултатите, участниците в търга могат да подадат жалба по реда на АПК чрез МУ-Варна за неспазване на условията и реда за неговото провеждане.

9. Спечелилият търга заплаща по сметката на университета в „Банка ДСК ЕАД, клон Варна, предложената цена в срок до 3 работни дни от датата на обявяване на резултатите. След плащане на цената с купувача се сключва писмен договор с нотариална заверка на подписите. Вещта се предава на купувача, който следва най-късно в 5-дневен срок от датата на плащането на цената да я премести от територията на университета. След този срок купувачът дължи магазинаж, както следва: 2 лв./час, 40 лв.месечно /ден/нощ, 80 лв./месечно/денонощно.

10. Ако плащането не се извърши в срока по т.9, депозитът на определения купувач се задържа и се предлага на следващия по ред кандидат да заплати предложената от него цена, като ако и той не извърши плащането в определения срок, депозитът му също се задържа, а тръжната комисия отбелязва със забележка в тръжния протокол, че вещта не е продадена.

11. Връщането на внесения депозит на неспечелилите търга участници се извършва по нареждане на председателя на тръжната комисия след подписване на тръжния протокол.